Marianne Storberg

Marianne Storberg (født 16. oktober 1974) er norsk historiker, foredragsholder og skjønnlitterær forfatter. Hun har doktorgrad i historie, en avhandling om vennskap mellom menn på 1800-tallet (UiO, 2009). I 2012 debuterte hun som romanforfatter med Brevet fra Betsy, en roman som baserer seg på deler av doktoravhandlingen. Romanen omhandler kunstnerlivet i Christiania og Tyskland i 1840-årene og følger spesielt brødrene Halfdan og Hjalmar Kjerulf samt deres nære venner, Hans Gude og Johan Sebastian Welhaven. Storbergs andre roman er Eplehagen (2016). Handlingen er lagt til Christiania og Asker prestegård. Begivenhetene i 1814 er historisk bakteppe, og hovedpersonen er apotekerdatteren Maren. Høsten 2019 ga Storberg ut den historiske romanen Bli hos meg. Den er basert på virkelige hendelser i forfatterens familie på Vestlandet tidlig på 1900-tallet.

 Biografi 
Marianne Storberg er vokst opp i Asker. Hun har studert litteratur og historie. I årene 2002-2012 bodde Storberg i henholdsvis Bangkok, Thailand og Washington DC, USA. Hun er gift med Ola Storberg og har fire barn. Siden 2012 har hun bodd på Høvik.

 Bibliografi 
 Brevet fra Betsy, Aschehoug (2012) 
 Eplehagen, Aschehoug (2016)
Bli hos meg, Aschehoug (2019)

 Referanser 

Kilder
Presentasjon av Marianne Storberg i Forfatterkatalogen på Forfattersentrums nettsider

Kategori:Norske forfattere